OpenLLM-France/wikimedia huggingface dataset:
# Vibrio parahaemolyticus

Vibrio parahaemolyticus és un bacteri corbat gram negatiu que es troba en les aigües salobres del mar, i quan s'ingereix causa malalties gastrointestinals en els humans. V. parahaemolyticus és un organisme aeròbic facultatiu i no forma endospores com ho fan altres membres del gènere Vibrio, és mòtil amb un flagel simple i polar.

## Patogènesi

Com que la infecció pot ocórrer per la via fecal-oral, la ingestió de bacteris per marisc cru o poc cuinat (generalment les ostres) és la principal causa de la gastroenteritis aguda que provoca aquest bacteri. També hi pot haver infeccions per ferides però són menys comunes que les alimentàries. No està encara del tot clar el mecanisme d'infecció de V. parahaemolyticus.

## Epidemiologia

Els brots tendeixen a concentrar-se al llarg de zones litorals durant l'estiu i principi de la tardor. A més de les ostres altres animals marins hi poden estar implicats com calamars, tonyina, sardines, crancs, gambes i bivalvs com ostres i cloïsses. El període d'incubació de 24 hores és seguit per una diarrea aquosa explosiva acompanyada de nàusees, vòmits, mals abdominals i de vegades febre. Els símptomes per Vibrio parahaemolyticus típicament es resolen en 72 hores però poden persistir fins a 10 dies en individus immunodeficients. En la gran majoria dels casos la infecció està autolimitada i no cal tractament. En casos severs està indicat la substitució de fluids i electròlits.
Addicionalment el nedar o treballar en zones afectades pot donar lloc a infeccions en ulls i orelles com també en ferides obertes. Després de l'huracà Katrina,hi va haver 22 infeccions de ferides per vibrio de les quals 3 ho eren per V. parahaemolyticus i d'aquestes 2 van ser mortals.

## Hostes

Els hostes de Vibrio parahaemolyticus inclouen:
* Clithon retropictus
* Nerita albicilla

## Referències

* 1 2 Plantilla:CDCDiseaseInfo
* 1 2 Ryan KJ; Ray CG (editors). Sherris Medical Microbiology. 4th. McGraw Hill, 2004. ISBN 0-8385-8529-9.
* ↑ Finkelstein RA. Cholera, Vibrio cholerae O1 and O139, and Other Pathogenic Vibrios. In: Barron's Medical Microbiology (Barron S et al., eds.). 4th. Univ of Texas Medical Branch, 1996. (via NCBI Bookshelf) ISBN 0-9631172-1-1.
* ↑ Baffone W, Casaroli A, Campana R, Citterio B, Vittoria E, Pierfelici L, Donelli G «'In vivo' studies on the pathophysiological mechanism of Vibrio parahaemolyticus TDH(+)-induced secretion». Microb Pathog, vol. 38, 2-3, 2005, pàg. 133–7. DOI: 10.1016/j.micpath.2004.11.001. PMID: 15748815.
* ↑ Penland RL, Boniuk M, Wilhelmus KR «Vibrio ocular infections on the U.S. Gulf Coast». Cornea, vol. 19, 1, 2000, pàg. 26–9. DOI: 10.1097/00003226-200001000-00006. PMID: 10632004.
* 1 2 Kumazawa NH, Kato E, Takaba T, Yokota T. (August) 1988. Survival of Vibrio parahaemolyticus in two gastropod molluscs, Clithon retropictus and Nerita albicilla. Nippon Juigaku Zasshi. 50(4): 918-24.

## Enllaços externs

* Plantilla:CDCDiseaseInfo
* FDA Bad Bug Book entry on V. parahaemolyticus
# Blanca d'Anjou

«Blanca d'Anjou» té aquests significats:
* Blanca d'Anjou, nom alternatiu d'Adelaida d'Anjou (947-1026) casada quatre o cinc vegades, comtessa regent de Provença
* Ermengarda d'Anjou (morta el 1076), coneguda com a Blanca d'Anjou (vers 1018-1076), filla de Folc III d'Anjou i esposa de Jofré II del Gâtinais
* Blanca d'Anjou i de Provença (1250-1270), filla de Carles I d'Anjou i esposa de Robert III de Flandes
* Blanca d'Anjou o Blanca de Nàpols (1280-1310), filla de Carles II d'Anjou i esposa de Jaume el Just d'Aragó
* Blanca d'Anjou o Blanca d'Anjou-Tàrent (?-1338), filla de Felip I de Tàrent
* Blanca de Valois, anomenada Blanca d'Anjou, (1321-1348), filla de Carles de Valois
* Blanca d'Anjou (?-1536), filla de Joan d'Anjou.
# Serandita

La serandita és un mineral de la classe dels inosilicats, i dins d'aquesta pertany a l'anomenat “grup de la wol·lastonita”. Va ser descoberta l'any 1931 a les illes de Los (Guinea), sent nomenada així en honor de J.M. Sérand, mineralogista francès.

## Característiques químiques

És un silicat hidroxilat de sodi i manganès.
Forma una sèrie de solució sòlida amb la pectolita (NaCa₂Si₃O₈(OH)), en la qual la substitució gradual del manganès per calci va donant els diferents minerals de la sèrie.
A més dels elements de la seva fórmula, sol portar com a impureses: calci, alumini, ferro, magnesi, potassi o aigua.

## Formació i jaciments

Apareix en zeolites amb sodalita, en pegmatites alcalines amb gabre-sienita, en fonolita i en roques de metamorfisme de contacte amb jaciments de manganès.
Sol trobar-se associat a altres minerals com: sodalita, nefelina, egirina, astrofil·lita, arfvedsonita, eudialita, leucofanita, analcima, vil·liaumita, fluorita, neptunita manganosa o microclina.

## Referències

* ↑ «Sérandite» (en anglès). Mindat. [Consulta: 7 novembre 2015].
* ↑ Lacroix, A., 1931. "Les pegmatites de la syénite sodalitique de l'île Rouma (Archipel de Los, Guinée française). Description d'un nouveau minéral (sérandite) qu'elles renferment". Compt. Rendus Acad. Sci. Paris, 192, 187-194.
* Serandita, mindat.org.
* Serandita, webmineral.com.
* Manual de serandita, Mineral Data Publishing.
# Erethistes jerdoni

Erethistes jerdoni és una espècie de peix pertanyent a la família dels eretístids.

## Descripció

* Pot arribar a fer 3,8 cm de llargària màxima (normalment, en fa 2,5).

## Hàbitat

És un peix d'aigua dolça, demersal i de clima tropical (18 °C-24 °C).

## Distribució geogràfica

Es troba a Àsia: l'Índia i Bangladesh.

## Observacions

És inofensiu per als humans.

## Referències

* ↑ Catalogue of Life (anglès)
* 1 2 3 4 FishBase (anglès)
* ↑ Menon, A.G.K., 1999 Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* ↑ Ahmed, M., 1991. A model to determine benefits obtainable from the management of riverine fisheries of Bangladesh. ICLARM Tech. Rep. 28, 133 p.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia. 775 p.
* ↑ Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Thomson, A.W. i L.M. Page, 2006. Genera of the Asian catfish families Sisoridae and Erethistidae (Teleostei: Siluriformes). Zootaxa 1345:1-96.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Jordi II Gurieli

Jordi II Gurieli va ser mtavari de Gúria del 1564 al 1583 i per segona vegada del 1587 al 1598. Va succeir el seu pare Rustam Gurieli el 1564. Enderrocat el 1583, el seu fill Vakhtang I Gurieli va ser proclamat mthavari, però va recuperar el tron el 1587 quan el fill va morir. Casat amb una filla de Levan I Dadiani, mthavari de Mingrèlia i divorciat; casat després amb Thamar, vídua de Jordi III Dadiani, mthavari de Mingrèlia, i exdona de Dathulia Dadiani, i filla del príncep Shirvashidze d'Abkhàzia. Una filla de Jordi, de nom Rodam (+1600), es va casar amb Kaikhushru II Jageli, Atabek de Samtskhé. Va morir el 1598 i el va succeir el seu fill Mamia II Gurieli.

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.

## Enllaços externs

* GURIA. The Gurieli Dynasty. GENEALOGY (anglès)
# Vibrio harveyi

Vibrio harveyi o Vibrio balticum és una espècie de bacteri gram-negatiu bioluminiscent marí del gènere Vibrio. És competent tant en el metabolisme fermentatiu com en el respiratori. No creix per sota dels 4 °C ni per sobre dels 35 °C. V. harveyi es pot trobar com a organisme lliure en aigües tropicals marines o com a comensal o patogen de diversos animals marins. V. harveyi és el responsable de la vibriosi luminosa, una malaltia que afecta les gambes d'aqüicultura. A més, es creu que V. harveyi és la causa de l'aspecte lletós de l'aigua de mar, també anomenat mar bioluminescent.

## Referències

* ↑ Owens, Leigh; Busico-Salcedo, Nancy. «Vibrio harveyi: Pretty Problems in Paradise (Chapter 19)». A: Thompson, Fabiano. The Biology of Vibrios. ASM Press, 2006.
* ↑ Austin B & Zhang X-H «Vibrio harveyi: a significant pathogen of marine vertebrates and invertebrates». Letters in Applied Microbiology, 43, 2, 2006, pàg. 119–214. DOI: 10.1111/j.1472-765X.2006.01989.x. PMID: 16869892.

## Enllaços externs

* Vibrios at NCBI
# Serguei Firsànov

Serguei Nikolàievitx Firsànov (en rus Сергей Николаевич Фирсанов, Velikié Louki, óblast de Pskov, 3 de juliol de 1982) és un ciclista rus, professional des del 2005. Actualment corre per l'equip Gazprom-RusVelo. En el seu palmarès destaquen algunes curses d'una setmana de segon nivell, com la Volta a la Comunitat de Madrid de 2012 o la Setmana Internacional de Coppi i Bartali de 2016.

## Palmarès

* 2005
** 1r al Giro de la Toscana sub-23
* 2006
** Vencedor d'una etapa de la Volta a Bulgària
** Vencedor d'una etapa del Bałtyk-Karkonosze Tour
* 2007
** 1r al Memorial Oleg Diatxenko
* 2008
** Vencedor d'una etapa del Gran Premi Ringerike
** 1r al Way to Pekin i vencedor de 3 etapes
** Vencedor d'una etapa de la Volta a Eslovàquia
* 2009
** 1r al Gran Premi Ringerike i vencedor d'una etapa
** 1r a la Boucle de l'Artois i vencedor d'una etapa
** 1r a la Friendship People North-Caucasus Stage Race
* 2010
** 1r als Cinc anells de Moscou i vencedor d'una etapa
** 1r a la Friendship People North-Caucasus Stage Race i vencedor de 2 etapes
* 2011
** Vencedor d'una etapa del Gran Premi d'Adiguèsia
** 1r als Cinc anells de Moscou i vencedor d'una etapa
** 1r a la Friendship People North-Caucasus Stage Race i vencedor de 5 etapes
* 2012
** Vencedor d'una etapa del Gran Premi d'Adiguèsia
** 1r a la Volta a la Comunitat de Madrid i vencedor d'una etapa
* 2014
** 1r al Volta al Caucas i vencedor d'una etapa
* 2015
** 1r al Gran Premi de l'Alcalde de Sotxi
** 1r al Gran Premi d'Adiguèsia i vencedor d'una etapa
** Vencedor d'una etapa al Tour de l'Azerbaidjan
* 2016
** 1r a la Setmana Internacional de Coppi i Bartali i vencedor d'una etapa
** 1r al Giro dels Apenins

### Resultats al Giro d'Itàlia

* 2016. 30è de la classificació general
* 2017. 96è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Model A-B-C

El Model A-B-C és una eina heurística elaborada inicialment per Albert Ellis, teòric cognitivoconductual, i àmpliament usat en la teràpia racional emotiva conductual. S'esquematitza així: A → B → C, en què A representa l'esdeveniment observat pel subjecte, B representa una creença o interpretació del fet observat, i C les conseqüències emocionals d'aquesta interpretació (B).

## El model en la pràctica clínica

Les persones generalment creuen que les seues emocions exacerbades són producte dels esdeveniments exteriors, quan en realitat són producte de les seues interpretacions i sobretot les seues valoracions i exigències personals (model erroni: A → C).

## Ampliacions del model

El model ha estat ampliat per satisfer les necessitats de la pràctica clínica. Segons Lega, ballo i Ellis (1997):
* A (fets observats)
* B (creences: interpretacions i judicis de valor sobre A)
   * rB: creences racionals
   * iB: creences irracionals
* C (conseqüències de les creences B sobre els fets A)
   * Ced: conseqüències emocionals desitjades
   * Ccd: conseqüències conductuals desitjades
   * Cei: conseqüències emocionals indesitjables
   * Cci: conseqüències conductuals indesitjables
* D (debat o procés de qüestionament racional)
   * Efcg: estratègies cognitives (diàleg socràtic, biblioteràpia i altres)
   * Efe: estratègies emotives (assaigs amb la imaginació)
   * Efc: estratègies conductuals (proves de realitat empíriques i assaigs conductuals)
* E (efectes del procés de qüestionament i la pràctica).

## Vegeu també

* Albert Ellis.
* Reestructuració cognitiva.
* Teràpies cognitivoconductuals.

## Referències

* 1 2 Ellis, Albert; Abrahms. Terapia Racional Emotiva. México: Editorial Pax, 2005. ISBN 978-968-860-776-3.
* ↑ Lega, Leonor; Caballo; Ellis. Teoría y Práctica de la Terapia Racional Emotiva Conductual. Madrid: Siglo XXI, 1997. ISBN 9788432309588.
# Saltasàurids

Els saltasàurids (Saltasauridae) són una família de dinosaures sauròpodes característica del Cretaci superior (fa aproximadament 84 i 65 milions d'anys, en el Campanià i el Maastrichtià) amb exemplars coneguts a Àsia, Europa, Nord-amèrica i Sud-amèrica. Són els més derivats dels titanosaures, en general de petita grandària i amb presència d'armadura.

## Sistemàtica

Es defineix com el clade més inclusiu que conté Opisthocoelicaudia skarzynskii (Borsuk-Bialynicka, 1977) i Salatasaurus loricatus (Bonaparte i Powell, 1980).
Són Opisthocoelicaudia, el saltasaure, el seu més recent ancestre i tots els seus decendients.

## Taxonomia

* Família Saltasauridae
** Adamantisaurus
** Argyrosaurus
** Bonatitan
** Lirainosaurus
** Maxakalisaurus
** Pellegrinisaurus
** Sonidosaurus
** Subfamília Nemegtosaurinae
*** Antarctosaurus
*** Magyarosaurus
*** Malawisaurus
*** Nemegtosaurus
*** Quaesitosaurus
*** Rapetosaurus
*** Trigonosaurus
** Subfamília Opisthocoelicaudiinae
*** Alamosaurus
*** Borealosaurus?
*** Huabeisaurus?
*** Isisaurus
*** Opisthocoelicaudia
** Subfamília Saltasaurinae
*** Neuquensaurus
*** Saltasaurus
*** Rocasaurus
**** Tribu Aeolosaurini
***** Aeolosaurus
***** Gondwanatitan
***** Overosaurus
***** Rinconsaurus
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Abu-Yússuf Yaqub

Abu-Yússuf Yaqub és el nom dels següents personatges:
* Abu-Yússuf Yaqub ibn Abd-al-Haqq, sultà marínida del Marroc (1258-1286)
* Abu-Yússuf Yaqub al-Ansarí al-Kufí (731-798), legislador religiós
* Abu-Yússuf Yaqub al-Mansur (?-1199), amir al-muminín dels almohades mumínides (1184-1198)
# Maranwez

Maranwez és un municipi francès situat al departament de les Ardenes i a la regió del Gran Est. L'any 2007 tenia 56 habitants.

## Demografia
### Població

El 2007 la població de fet de Maranwez era de 56 persones. Hi havia 28 famílies de les quals 10 eren unipersonals (5 homes vivint sols i 5 dones vivint soles), 9 parelles sense fills i 9 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 26 eren l'habitatge principal de la família, 5 eren segones residències i 2 estaven desocupats. Tots els 33 habitatges eren cases. Dels 26 habitatges principals, 24 estaven ocupats pels seus propietaris i 1 estava llogat i ocupat pels llogaters; 2 tenien tres cambres, 3 en tenien quatre i 20 en tenien cinc o més. 21 habitatges disposaven pel capbaix d'una plaça de pàrquing. A 10 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Maranwez el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 0 |
| 8 | 15 a 19 | 4 |
| 16 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 40 persones, 21 eren actives i 19 eren inactives. De les 21 persones actives 19 estaven ocupades (12 homes i 7 dones) i 2 estaven aturades (2 dones i 2 dones). De les 19 persones inactives 9 estaven jubilades, 5 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa financera i 1 d'una empresa de serveis.
L'any 2000 a Maranwez hi havia 4 explotacions agrícoles que ocupaven un total de 464 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Maranwez a l'INSEE.
* Évolution et structure de la population Fitxa amb el detall de dades de Maranwez a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jordi II Xarvaixidze

Jordi II Xarvaixidze (Guiorgui Mikhàilovitx Xarvaixidze) fou príncep d'Abkhàzia el 1866. Va néixer el 1846 i fou membre del cos de patges de Sant Petersburg. El 1866 el poble es va revoltar contra Rússia i Jordi II fou proclamat príncep a Sukhumi el 29 de juliol de 1866. Els russos van derrotar els rebels i Jordi fou arrestat i deportat a Orenburg. No va deixar successió.

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
* Genealogia
# Llista de comtes de Girona

Aquesta llista de comtes de Girona inclou una relació cronològica dels titulars del comtat de Girona, des de la seva creació el 785. A partir de Berà I, el comtat de Girona fou regit pels comtes de Barcelona, amb l'excepció dels períodes on regnaren Guifré I de Girona i Otger, independents del casal barceloní.

## Comtes nomenats pels reis francs

| Núm. | Titular | Període | Nota |
| I | Rostany | 785 - 801 o 811 | Primer comte documentat |
| II | Odiló | 801 o 811 - 812 o 817 | |
| III | Berà | 812 o 817 - 820 | Primer que també és comte de Barcelona |
| IV | Rampó | 820 - 825 | |
| V | Bernat de Septimània | 826-832 | Primer mandat. |
| VI | Berenguer de Tolosa | 832 - 835 | |
| VII | Bernat de Septimània | 835 - 844 | Segon mandat. |
| VIII | Sunifred I | 844 - 848 | |
| IV | Guifré I | 848 - 852? | |
| X | Odalric | 852?-858? | |
| XI | Humfrid | 858?-862? | |
| XII | Otger | 862 - 870 | |
| XIII | Bernat de Gòtia | 870 - 878 | Destituït per haver-se revoltat. |
| XIII | Guifré el Pilós | 878 - 897 | Concessió per Lluís el Tartamut |
| A partir d'aquest moment, el comtat de Girona sempre estarà unit al de Barcelona. ||||

## Referències

* 1 2 «Llista de comtes de Girona». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Bolòs, Jordi; Hurtado, Víctor. Rafael Dalmau, editor. Atles del comtat de Girona (785-993), març 2000 (Atles dels comtats de la Catalunya carolíngia). ISBN 8423206149.

## Vegeu també

* Comtats catalans
* Llista de comtes de Besalú
# Fa Xian

Fa Xian o Faxian (xinès tradicional: 法顯; xinès simplificat: 法显; pinyin: Fǎxiǎn; llatinitzat com Fa-Hien Fa-Hian o Fa-Hsien) (337 – vers 422) va ser un monjo budista xinès que va viatjar, entre els anys 399 i 412, pel Nepal, l'Índia i Sri Lanka a la recerca d'escriptures budistes.
Aquest viatge és descrit en l'obra Un registre dels regnes budistes, relat del monjo xinès Fa-Hien dels seus viatges per l'Índia i Ceilan buscant els llibres budistes de disciplina. El llibre constitueix un relat de viatges ple de descripcions sobre el budisme primitiu, que permet conèixer parcialment la geografia de la ruta de la Seda a l'inici del segle v. La seva etapa més coneguda és la visita a Lumbini, el lloc de naixement de Siddharta Gautama.
De retorn a la Xina, una violenta tempesta va dur el vaixell en què Xian viatjava fins a una illa, probablement Java. Finalment va desembarcar a Laoshan, a la moderna província de Shandong, a 30 km a l'est de Qingdao, i va anar a la capital d'aquell temps Qingzhou, on hi va romandre un any traduint i editant les escriptures que havia recollit.

## Referències

* James Legge, 1886. A Record of Buddhistic Kingdoms: Being an account by the Chinese Monk Fa-Hien of his travels in India and Ceylon (A.D. 399-414) in search of the Buddhist Books of Discipline Arxivat 2009-01-24 a Wayback Machine.. Oxford, Clarendon Press. reimpressió Nova York, Paragon Book Reprint Corp. 1965. ISBN 0-486-21344-7.
* Samuel Beal, 1884. Si-Yu-Ki: Buddhist Records of the Western World, by Hiuen Tsiang. 2 vols. traduït per Samuel Beal. Londres. 1884. Reimpressió: Delhi. Oriental Books Reprint Corporation. 1969.

## Enllaços externs

* A Record of Buddhistic Kingdoms Being an Account by the Chinese Monk Fa-Hien of his Travels in India, versio anglesa del llibre de Fa Xian Arxivat 2010-09-19 a Wayback Machine.
* Online edition of the Record of Buddhistic Kingdoms Arxivat 2009-01-24 a Wayback Machine., Biblioteca de la Universitat d'Adelaide, Austràlia.
* Obres de Faxian al Projecte Gutenberg.
# Marasanda

Marasanda era el nom hitita d'un riu d'Anatòlia, que correspon al clàssic riu Halis o modern Kızılırmak.
Els kashka de la ciutat de Pishuru al començar el segle xiii aC van ocupar Ishupitta i Daistipassa, a la Terra Alta Hitita, i tot seguit Landa, Marista i algunes ciutats fortificades dels hitites. El rei hitita Hattusilis III no els va poder contenir i els kashkes van continuar avançant al sud creuant el riu Marasanda o Maraššanda i arribant fins a la terra de Kanis (Kanesh).

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 209. ISBN 8446022532.
# Vostótxnoie

«Vostótxnoie» té aquests significats:

## Rússia

* Vostótxnoie (Makàrov), localitat del raion de Makàrov, a l'óblast de Sakhalín, Rússia
* Vostótxnoie (Okhà), localitat del raion d'Okhà, a l'óblast de Sakhalín, Rússia
* Vostótxnoie (Astracan), localitat de l'óblast d'Astracan, a Rússia

## Ucraïna

* Vostótxne (Crimea), localitat de la República Autònoma de Crimea, a Ucraïna
# Bimi

«Bimi» té aquests significats:
* Bimi: Nom comercial del Brocolet
* Bimi: Municipi del departament de Donga (Benín).
* Bimi: Muntanya de Mashonaland Oriental (Zimbàbue).